แฟนเป็นรอยแดงๆแบบนี้มา 2 สัปดาห์แล้วค่ะ ตอนแรกก็เป็นแค่รอยใต้ชั้นผิวหนัง ไม่มีอาการคันหรือเจ็บ พาไปหาแล้วสัปดาห์ก่อนคุณยังไม่ได้ให้คำตอบ มีการนัดเฉพาะทางให้แต่ต้องรออีก 2 สัปดาห์ ตอนนี้แฟนเป็นเยอะขึ้นและเริ่มมีอาการคันร่วมด้วยค่ะ
สวัสดีค่ะ รอยแดงๆที่ผิวหนัง อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มแดงจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มจากผื่นลมพิษ7 การติดเชื้อบริเวณชั้นใต้ผิวหนังการวินิจฉัยที่แน่นอนต้องอาศัยการตรวจร่างกายร่วมด้วย ควรไปพบแพทย์ผิวหนังตามที่มีนัดอยู่ แต่ในระหว่างนี้ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ให้รีบไปก่อน ถ้ามีการติดเชื้อรุนแรงควรได้ยาฆ่าเชื้อการดูแลตัวเองเบื้องต้น ไม่ไปแกะเกาตุ่ม หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง ใส่เสื้อผ้าระบายอากาศได้ดี ไม่อับชื้น